CELEX: 32014R0372
Language: da
Date: 2014-04-09 00:00:00
Title: Kommissionens forordning (EU) Nr. 372/2014 af 9. april 2014 om ændring af forordning (EF) nr. 794/2004 for så vidt angår beregning af visse frister, behandling af klager og identifikation og beskyttelse af fortrolige oplysninger (EØS-relevant tekst)

12.4.2014   
            
            
               DA
            
            
               Den Europæiske Unions Tidende
            
            
               L 109/14
            
         KOMMISSIONENS FORORDNING (EU) Nr. 372/2014
   af 9. april 2014
   om ændring af forordning (EF) nr. 794/2004 for så vidt angår beregning af visse frister, behandling af klager og identifikation og beskyttelse af fortrolige oplysninger
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 659/1999 af 22. marts 1999 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (1), særlig artikel 27,
   efter høring af Det Rådgivende Udvalg for Statsstøtte, og
   ud fra følgende betragtninger:
   
               (1)
            
            
               I forbindelse med moderniseringen af statsstøttereglerne, som både skal bidrage til gennemførelsen af Europa 2020-stategien for vækst og til konsolideringen af budgetterne (2), blev forordning (EF) nr. 659/1999 ændret ved forordning (EU) nr. 734/2013 (3) for at forbedre statsstøttekontrollens effektivitet. Ændringen søger navnlig at gøre Kommissionens behandling af klager mere effektiv, at indføre en beføjelse for Kommissionen til direkte at anmode markedsdeltagerne om oplysninger og at gennemføre undersøgelser af økonomiske sektorer og støtteinstrumenter.
            
         
               (2)
            
            
               I lyset af disse ændringer er det nødvendigt at identificere, hvilke begivenheder der er bestemmende for, hvornår fristerne begynder at løbe i forbindelse med anmodninger om oplysninger, som rettes til tredjeparter i henhold til forordning (EF) nr. 659/1999.
            
         
               (3)
            
            
               Kommissionen kan på eget initiativ undersøge oplysninger om ulovlig støtte, uanset hvor de kommer fra, for at vurdere, om støtten er forenelig med traktatens artikel 107 og 108. Klager er i den forbindelse en vigtig informationskilde til at afsløre overtrædelser af statsstøttereglerne. Det er derfor vigtigt at opstille klare og effektive procedurer for behandling af klager, der indgives til Kommissionen.
            
         
               (4)
            
            
               I henhold til artikel 20 i forordning (EF) nr. 659/1999 kan kun interesserede parter indgive klager for at underrette Kommissionen om påstået ulovlig støtte eller misbrug af støtte. I forbindelse hermed bør fysiske og juridiske personer, som indgiver en klage, skulle dokumentere, at de er interesserede parter i henhold til artikel 1, litra h), i forordning (EF) nr. 659/1999.
            
         
               (5)
            
            
               For at effektivisere klagebehandlingen og samtidig øge gennemsigtigheden og retssikkerheden er det hensigtsmæssigt at fastsætte, hvilke oplysninger klagere bør indsende til Kommissionen. For at sikre, at Kommissionen modtager alle relevante oplysninger i forbindelse med påstået ulovlig eller misbrugt støtte, kræver forordning (EF) nr. 659/1999, at interesserede parter udfylder en formular og indsender alle de obligatoriske oplysninger, der udbedes heri. Det bør derfor fastsættes, hvilken formular, der skal anvendes til dette formål.
            
         
               (6)
            
            
               De krav, som skal opfyldes af interesserede parter, når de indgiver en klage, bør ikke være urimeligt belastende, men de bør sikre, at Kommissionen modtager alle de oplysninger, som er nødvendige for at påbegynde en undersøgelse af påstået ulovlig eller misbrugt støtte.
            
         
               (7)
            
            
               For at sikre, at forretningshemmeligheder og andre fortrolige oplysninger, som indsendes til Kommissionen, behandles i overensstemmelse med traktatens artikel 339, bør alle, der indsender oplysninger, klart angive, hvilke oplysninger de anser for fortrolige, og hvorfor det er tilfældet. Hvis der indgives fortrolige oplysninger, bør den pågældende person skulle indsende en ikke-fortrolig version af oplysningerne til Kommissionen, som kan videresendes til den relevante medlemsstat, så denne kan indgive bemærkninger.
            
         
               (8)
            
            
               Kommissionens forordning (EF) nr. 794/2004 (4) bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 794/2004 foretages følgende ændringer:
   
               1)
            
            
               Artikel 8 affattes således:
               
                           a)
                        
                        
                           Stk. 1 affattes således:
                           »1.   De tidsfrister, der er omhandlet i forordning (EF) nr. 659/1999 og i denne forordning, eller som fastsættes af Kommissionen i medfør af traktatens artikel 108, beregnes i overensstemmelse med forordning (EØF, Euratom) nr. 1182/71 og de nærmere bestemmelser i stk. 2-5b i nærværende artikel. I tilfælde af uoverensstemmelse gælder bestemmelserne i denne forordning.«.
                        
                     
                           b)
                        
                        
                           Følgende stykker indsættes:
                           »5a.   Ved afgørelse af hvornår tidsfristen, inden for hvilken tredjemand skal indgive de ønskede oplysninger i henhold til artikel 6a, stk. 6, i forordning (EF) nr. 659/1999, begynder at løbe, er den faktiske modtagelse af anmodningen om oplysninger den relevante begivenhed i relation til artikel 3, stk. 1, i forordning (EØF, Euratom) nr. 1182/71.
                           5b.   Ved afgørelse af hvornår tidsfristen, inden for hvilken tredjemand skal indgive de ønskede oplysninger i henhold til artikel 6a, stk. 7, i forordning (EF) nr. 659/1999, begynder at løbe, er meddelelsen af afgørelsen den relevante begivenhed i relation til artikel 3, stk. 1, i forordning (EØF, Euratom) nr. 1182/71.«.
                        
                     
         
               2)
            
            
               Følgende nye kapitler Va og Vb indsættes efter artikel 11:
               »KAPITEL Va
               KLAGEBEHANDLING
               Artikel 11a
               Antagelse af klager til behandling
               1.   Alle, der indgiver en klage i henhold til artikel 10, stk. 1, og artikel 20, stk. 2, i forordning (EF) nr. 659/99, skal godtgøre, at den pågældende er en interesseret part i henhold til artikel 1, litra h), i samme forordning.
               2.   Interesserede parter skal udfylde formularen i bilag IV behørigt og indgive alle de obligatoriske oplysninger, der udbedes heri. Kommissionen kan på grundlag af en begrundet anmodning fra en interesseret part fritage denne fra at udfylde dele af de oplysninger, der udbedes i formularen.
               3.   Klager skal indgives på et af Unionens officielle sprog.
               KAPITEL Vb
               IDENTIFIKATION OG BESKYTTELSE AF FORTROLIGE OPLYSNINGER
               Artikel 11b
               Beskyttelse af forretningshemmeligheder og andre fortrolige oplysninger
               Alle, der indsender oplysninger i henhold til forordning (EF) nr. 659/1999, skal klart angive, hvilke oplysninger den pågældende anser for fortrolige, og begrunde, hvorfor de er fortrolige, samt indsende en særskilt ikke-fortrolig version af oplysningerne. Hvis oplysninger skal indsendes inden en bestemt frist, vil samme frist gælde for indsendelse af en ikke-fortrolig version.«.
            
         
               3)
            
            
               Teksten i bilaget til nærværende forordning indsættes som bilag IV.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. april 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 83 af 27.3.1999, s. 1.
   
      (2)  Meddelelse fra Kommissionen, EUROPA 2020 En strategi for intelligent, bæredygtig og inklusiv vækst, KOM(2010) 2020 endelig.
   
      (3)  Rådets forordning (EU) nr. 734/2013 af 22. juli 2013 om ændring af forordning (EF) nr. 659/1999 om fastlæggelse af regler for anvendelsen af EF-traktatens artikel 93 (EUT L 204 af 31.7.2013, s. 15).
   
      (4)  Kommissionens forordning (EF) nr. 794/2004 af 21. april 2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 (EUT L 140 af 30.4.2004, s. 1).
   
      BILAG
      
         
            »BILAG IV